open-index/open-wikipedia-markdown huggingface dataset:
Det lokale elektrisitetstilsyn

**Det lokale elektrisitetstilsyn** (**DLE**) er en norsk offentlig tilsynsvirksomhet som utføres av nettselskaper – det vil si selskaper som eier og driver kraftnett for overføring av elektrisk energi – med hjemmel i el-tilsynsloven.

Direktoratet for samfunnssikkerhet og beredskap (DSB) er forvaltningsstyresmakt for elsikkerhet og fagmyndighet for DLE, som utfører sitt tilsyn etter rammer fra DSB og er pålagt å rapportere om planlagte tilsynsaktiviteter og resultater.

Installatørbedrifter er underlagt tilsyn fra DLE. Ut fra virksomhetenes størrelse gjennomfører DLE i løpet av året kontroller av et angitt antall nye anlegg. All utførelse og vedlikehold av elektriske anlegg og installasjoner skal utføres av en virksomhet som er registrert hos DSB. Arbeidet skal ledes av en faglig ansvarlig (elektroinstallatør) og utføres av en elektrofagarbeider (elektriker) som begge skal oppfylle gitte kvalifikasjonskrav. DLE er pålagt å samordne tilsynet av virksomheter med andre helse-, miljø- og sikkerhetsetater.

## Referanser


## Eksterne lenker
* www.elsikkerhetsportalen.no
Tømmervikelva

**Tømmervikelva** er ei elv på Sværholthalvøya i Lebesby i Finnmark. Elva har utspring på nordsida av fjellet Sávzarášša og renner nordover gjennom Tømmervikdalen til munningen i Tømmervika på vestsida av Laksefjorden. Elva er 17,5 kilometer lang.

## Fiske
Elva er fiskeførende og de anadrome fiskeartene vandrer 10 kilometer oppover elva. Tidligere var det sjørøya som dominerte vassdraget, men etter mye garnfiske ble bestanden kraftig redusert. Nå er det smålaks som dominerer. I kulpene nede i elva er det mye laks mellom 1–3&nbsp;kg og fisken kan bli opptil 8&nbsp;kg. Sjørøyebestanden er også tilbake og vandrer opp til Vesterelvvannet som ligger 3&nbsp;km vest for Tømmervik. Om sommeren er elva ekstremt lita og kan krysses tørrskodd. Om våren og høsten er elva flomstor og kraftig.

Fiskesesongen begynner 10. juli da de første laksene våger seg opp, og varer til langt ut i september. I 1997 ble elva forpaktet og nå selges det rundt 20 fiskekort i året.

## Referanser
Laeiszhalle

**Laeiszhalle** (uttale: *Leißhalle*), eller **Musikhalle Hamburg**, er et konserthus i Hamburg. Det ble åpnet i 1908 på Johannes Brahms plass. 

Arkitekter var Martin Haller og Erwin Meerwein som også har tegnet blant annet Hamburgs rådhus. Hallen er oppført i nybarokk stil og oppkalt etter skipsreder Carl Heinrich Laeisz som testamenterte midler til byggingen. Konserthusets største sal har 2 025 sitteplasser og et stort orgel, den nest største 600 plasser og den minste 160 plasser. Foyeren gir også plass til 80 tilhørere. Etter innvielsen av Elbphilharmonie vil Laeiszhalle bli hjemlig spillested for Hamburg symfoniorkester.
## Bildegalleri

Fil:Laeiszhalle Elbphilharmonie Hamburg Logo 2011.jpg|Felles logo for Laeiszhalle og Elbefilharmonien
Fil:Musikhalle Hamburg.jpg|Interiørbilde
Fil:Mireille Mathieu Hamburg 1971 001.jpg|Mireille Mathieu i Laeiszhalle (1971).


## Referanser

## Eksterne lenker
*
Framhaldsskolen for jenter

**Framhaldsskolen for jenter** (også *Framhaldsskolen for piker*, eller bare *Framhaldsskolen*) var en skole Osterhaus' gate 22 i Oslo. Skolen ble etablert i 1932. Skolen tok over skolebygget etter Christiania Borgerskole som ble lagt ned samme år. I 1969 ble framhaldsskolen lagt ned da Oslo yrkesskole, nåværende Elvebakken videregående skole, tok over lokalene.

## Kilder
* Tvedt, Knut A. (red). «Akers gymasium» i *[[Oslo byleksikon]]*, Kunnskapsforlaget, 2010
Steve Iko

**Steve Iko** er et rockband fra Danmark med røtter i 80-tallets postpunk.

Bandkonstellasjonen er ny, men medlemmene har lang erfaring fra musikkbransjen i samarbeide med artister som *The Sandmen*, *Grabowski*, *Henrik Hall*, *Señor Coconut* m.fl.

Deres siste plate *Sided* er produsert av Jakob Hoyer som også har arbeidet med The Raveonettes og Trentemøller. Gjestevokalist på *Sided* er Stefan V. Jensen.

## Bandmedlemmer
* Assi Roar – bass
* Claus B. Hansen – gitar
* Filip V. Jensen – vokal
* Peter Kibsgaard - trommer
* Thomas H. Poulsen – gitar

## Referanser


## Eksterne lenker
* ''De gamle drenge banker rust på tung postpunk'', gaffa.dk. Besøkt 18. juni 2013 
* ''Gay elevator'', youtube.com. Besøkt 18. juni 2013
Andris Šķēle

**Andris Šķēle** (født 16. januar 1958 i Ape) er en latvisk politiker og forretningsmann. Han har vært statsminister i to perioder, fra 21. desember 1995 til 7. august 1997 og fra 16. juli 1999 til 5. mai 2000.

Han representerte ikke noe politisk parti i sin første periode som statsminister. I sin andre periode representerte han Tautas partija som han selv grunnla i 1998.

## Referanser
The Raveonettes

**The Raveonettes** er en dansk rock and roll duo fra København bestående av Sune Rose Wagner og Sharin Foo.  

## Diskografi
* *Whip It On* (2002)
* *Chain Gang Of Love* (2003)
* *Pretty In Black* (2005)
* *Lust Lust Lust* (2007)
* *In And Out of Control* (2009)
* *Raven in the Grave* (2011)
* *Rarities/B-sides* (2011)
* *Observator* (2012)

## Referanser


## Eksterne lenker
* 
* 
* 
*
Rachel Ruysch

**Rachel Ruysch** (1664–1750) var en nederlandsk stillebenmaler fra barokken.

## Liv
Rachel Ruysch ble født i Haag og flyttet som treåring med sine foreldre til Amsterdam. Hun fikk sine første leksjoner om botanikk og malekunst av sin far, Frederik Ruysch (1638−1731), en høyt ansett anatomi- og botanikkprofessor i Amsterdam og begynte allerede som 15-åring å studere blomstermaleri hos Willem van Aelst. I tillegg til blomster malte hun denne perioden også reptiler og insekter.

I 1695 giftet Ruysch seg med portrettmaleren Juriaen Pool som hun fikk ti barn med. Uvanlig for hennes tid og stand oppfostret hun alle selv. Sammen med sin mann ble hun i 1701 medlem av malerlauget i  Haag. Hun var den første kvinne som ble akseptert. 

Fra 1708 til 1716 var Ruysch engasjert som hoffmaler hos kurfyrst  i Düsseldorf.

Rachel Ruysch malte til hun var over 80 år og skaperperioden strakk seg over mer enn 65 år: det første bildet malte hun i 1681, det siste i 1747.

## Verk
Rachel Ruyschs malerier, særlig blomsterbildene, er mesterverk i sitt slag og har alltid blitt høyt skattet. Selv om hun oppnådde uvanlig høye priser for bildene og etterspørselen var stor, arbeidet hun svært lenge på hvert bilde og var hele livet tro mot sin kunst. Hun utpenslet ikke bare blomster og frukter på sirligste vis, men også insekter som kryper på eller svermer omkring dem.

Mange av bildene som bærer hennes navn er malt av andre, for man begynte ganske tidlig å fjerne Simon Verelsts signatur fra bildene hans for å erstatte den med Rachel Ruyschs. Grunnen var at hun oppnådde langt høyre priser enn den kunstnerisk beslektede Verelst.

Generasjoner av blomstermalere, også utenfor Nederlandene, var influert av stilen hennes. Hun er representert på en lang rekke europeiske museer.

## Referanser


## Litteratur
*  
* Erika Gemar-Költzsch: *Holländische Stillebenmaler im 17. Jahrhundert*, Lingen 1995
* Marianne Berardi: *Science into Art. Rachel Ruysch’s early development as a still-life painter*, Pittsburgh 1998
* Christina Haberlik; Ira Diana Mazzoni: *50 Klassiker – Künstlerinnen, Malerinnen, Bildhauerinnen und Photographinnen*. Gerstenberg, Hildesheim 2002, ISBN 978-3-8067-2532-2
*  
* 

## Eksterne lenker
* 
* Rachel Ruysch, cosmopolis.ch
* Instituut voor Nederlandse Geschiedenis: Rachel Ruysch
* Biografi, litteratur og kilder, FemBio, Institut für Frauen-Biographieforschung
Les Trois-Bassins

**Les Trois-Bassins** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *trois-bassinois*.

## Geografi
Les Trois-Bassins ligger vest på øya og har kystlinje mot Det indiske hav i vest. Kommunen strekker seg fra kysten og til toppen av fjellet *Grand Bénare* på 2898 moh. Ellers grenser kommunen mot Cilaos i øst, Saint-Paul i nord Saint-Leu i sør.


Fil:Réunion RouteDesTamarins ViaducGrandeRavine2.JPG|Bro over ravine
Fil:Pont-Petite-Ravine-Georgi.jpg|Gammel bro over ravine ved kysten
Fil:Réunion-relief trois bassins.jpg|Topografisk kart som viser kommunen


## Befolkningsutvikling
***Antall innbyggere i kommunen Les Trois-Bassins***

## Referanser


## Eksterne lenker
* 
* Kommunedata INSEE
De osmansk-habsburgske krigene

**De osmansk-habsburgske krigene** er en benevnelse på en rekke militære konflikter mellom Det osmanske rike og Habsburgmonarkiet i  Østerrike og Spania, og i perioder inkluderte dette også Det tysk-romerske rike og Kongedømmet Ungarn. Krigene ble dominert av felttog i Ungarn og dagens Kroatia. Innledningsvis erobret osmanene store landområder gjennom en avgjørende seier i slaget ved Mohács i 1526 og reduserte slik en tredel av kongeriket Ungarn til et osmansk lydrike.

I løpet av 1500-tallet ble osmanene en alvorlig trussel mot Europa, hvor osmanske fartøyer ødela venetianske besittelser i Egeerhavet og i Jonia. Både den protestantiske reformasjonen, stridigheter mellom Frankrike og Habsburgerne og en rekke andre sivile konflikter innen Det tysk-romerske rike reduserte evnen til å yte osmanene tilstrekkelig motstand. Samtidig utkjempet også osmanene en rekke stridigheter mot andre  motstandere, særlig det persiske safaviddynastiet og en periode mot Mamelukk-sultanatet, til dette ble nedkjempet og inkorporert i Det osmanske rike.

Senere styrket freden i Westfalen og den spanske arvefølgekrigen på 1600- og 1700-tallet Habsburgerne i Østerrike. Videre gjorde både våpenteknologien og utviklingen av militær strategi at europeerne fikk et overtak over osmanene og deres elitestyrker janitsjarene, og det lyktes å gjenerobre Ungarn. Den store tyrkiske krig endte med avgjørende seire for Den hellige liga i slaget ved Wien, ved Mohács og ved Zenta. Krigene endte med freden i Svisjtov som avsluttet Den østerriksk-tyrkiske krig (1787–1791), og fiendskapet mellom Østerrike og Det osmanske rike endte formelt da begge land gikk inn i Sentralmaktene med Det tyske keiserrike i forkant av første verdenskrig. Nederlaget i denne førte til at Det osmanske rike ble oppløst gjennom freden i Sèvres og Huset Habsburg fjernet fra makten i Østerrike.

## Større militære aksjoner
* Slaget ved Mohács (1526)
* Beleiringen av Wien 27. september – 14. oktober 1529
* Sjøslaget ved Preveza, 28. september 1538
* Den lille krigen i Ungarn, 1530 - 1552
** Beleiringen av Eger i 1552
* Den store beleiringen av Malta, 18. mai - 11. september 1565
* Beleiringen av Szigetvár 6. august – 8. september 1566
* Den osmansk-venetianske krigen (1570–73)
* Slaget ved Lepanto, 7. oktober 1571
* Den lange osmanske krigen (1591–1606)
* Beleiringen av Candia, 1. mai 1648 - 27. september 1669
* Den store tyrkiske krig, 1667 - 1699
** Slaget ved Wien, 12. september 1683
** Slaget ved Mohács (1687)
* Den russisk-østerrikske tyrkerkrig (1736–1739)
* Den østerriksk-tyrkiske krig (1787–1791)

## Referanser
Star Cricket Club

**Star Cricket Club** (stiftet i 1996) er en cricketklubb fra Oslo, som spiller i eliteserien i cricket for menn 2013.

## Historikk
Star spilte sitt første Norgesmesterskap samme år som de ble stiftet. Inam Butt var kaptein og ledet klubben til finalen og sølvmedalje i 1996. Fra 1996 og frem til i dag har Star vunnet en del pokaler og medaljer. I tillegg til NM har Star alltid spilt i eliteserien, den øverste divisjonen i serien.

### Meritter
;Norgesmesterskapet i cricket for menn
*Gull: 2000, 2001, 2003 og 2007.
*Sølv: 1996, 1997 og 1998.

;Eliteserien i cricket for menn
*Gull: 2009
*Sølv: 2012

;Andre nevneverdige priser
*Gull i *Innendørs Vinter Liga* i 2010 og 2011.
*Gull i T20-serien i 2012, det minste formatet av cricket.

## Eksterne lenker
* 
* Star Cricket Club hos Norges Cricketforbund.
Bærum Cricket Klubb

**Bærum Cricket Klubb** er en cricketklubb fra Bærum, som spiller i eliteserien i cricket for menn 2013.

Bærum Cricket Klubb har spilt i eliteserien i flere sesonger, men var nede i 1. divisjon i en kort periode.

## Eksterne lenker
* 
* Bærum Cricket Klubb hos Norges Cricketforbund.
Quod gratis asseritur, gratis negatur

***Quod gratis asseritur, gratis negatur*** er et uttrykk fra latin. Det betyr ordrett *det som hevdes gratis, kan benektes gratis*.

Det kan omskrives litt tydeliggjørende: *Hvis ingen begrunnelse er gitt for en påstand, er det ikke påkrevet med noen begrunnelse for å avvise den.*

Uttrykket er av ukjent opphav, men er blitt alminnelig brukt i moderne tid i hvertfall siden tidlig på 1800-tallet.

Den praktiske anvendelse, for eksempel i argumentasjon, er litt smalere enn uttrykket indikerer. Dersom noe er alment kjent, eller umiddelbart overbevisende, etterspørres i faglige sammenhenger vanligvis ikke ytterligere begrunnelse.

Det som er *alment kjent* er noe hvis sannhet er lett gjenkjennelig av en voksen person kjent med den relevante kontekst. Eksempel: «Pave Johannes Paul II trakk som regel store folkemengder til sine arrangementer under sine utenlandsreiser». 

Det som er *umiddelbart overbevisende* er en påstand som. når den betraktes innen sin kontekst. tilfredsstiller formallogiske krav. Eksempel: «Når det ikke er mulig å vie alle behov og ønsker samme oppmerksomhet og ressurser, kan det være nødvendig å foreta prioriteringer». 

For påstander som verken fremfører noe som er alment kjent, eller er umiddelbart overbevisende, gjelder begrunnelsesbehovet. 

## Referanser
Elsa Einarsson

**Elsa Margareta Einarsson** (født 27. juli 1941 i Strömsund i Jämtland), er en svensk tidligere skøyteløper som representerte hjemlandet under Vinter-OL 1960 i Squaw Valley.

## Personlige rekorder

## Internasjonale mesterskap
Olympiske leker (Vinter) deltatt i ett OL ved fire konkurranser.
:* Squaw Valley 1960 på 500&nbsp;m 1&nbsp;000&nbsp;m 1&nbsp;500&nbsp;m og 3&nbsp;000&nbsp;m.
::* Beste resultat 9.-plass på 1&nbsp;500&nbsp;m i Squaw Valley 1960.

Allround-VM på skøyter deltatt fire ganger.
:* Sverdlovsk 1959, Östersund 1960, Tønsberg 1961 og Imatra 1962.
::* Beste resultat 12.-plass sammenlagt i Imatra 1962.

## Referanser


## Eksterne lenker
* 
*  Profil på www.ISU.html.infostradasports.com sine nettsider. (distanseresultater)
*  Profil på The-Sports.org (noen resultater)
*
Salazie

**Salazie** er en kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *salaziens*.

## Geografi
Salazie ligger i innlandet nord på øya og er en av de fem kommunene som ikke har kystlinje mot Det indiske hav. Ellers grenser kommunen mot Bras-Panon, Cilaos, La Possession, Saint-André, Saint-Benoît, Saint-Denis, Sainte-Marie og Sainte-Suzanne.


Fil:Réunion Salazie.JPG|Oversiktsbilde
Fil:Réunion SalazieChurch.jpg|Kirke i Salazie
Fil:Grv Cazeau.jpg|Illustrasjon fra koloniseringen av området


## Befolkningsutvikling
***Antall innbyggere i kommunen Salazie***

## Referanser


## Eksterne lenker
* 
* Kommunedata INSEE
1. divisjon cricket for menn

**1. divisjon cricket for menn** er den nest-øverste divisjonen for menn innen lagsporten cricket i Norge.

Vinneren av serien rykker opp til eliteserien i cricket for menn.

## Lagene ([[1. divisjon cricket for menn 2013|2013]])
*Alna Cricket Club
*Bjørvika Cricket Klubb
*City Cricket Klubb
*Drammen Cricket Klubb
*Friends Cricket Club
*Groruddalen Cricket Klubb
*Holmlia Cricket Club
*Minhaj Cricket Klubb
*Søndre Nordstrand Cricket Klubb
*United Cricket Club

## Eksterne lenker
* Tabellene hos Norges Cricketforbund
* Kampplan &ndash; 1. divisjon hos Norges Cricketforbund
* Statistikk &ndash; 1. divisjon hos Norges Cricketforbund
2. divisjon cricket for menn

**2. divisjon cricket for menn** er den tredje-øverste divisjonen for menn innen lagsporten cricket i Norge.

Vinneren av serien rykker opp til 1. divisjon cricket for menn.

## Lagene ([[2. divisjon cricket for menn 2013|2013]])
*Aker Cricket Klubb
*Falken Cricket Klubb
*Fjord Cricket Club
*Grønland Cricket Klubb
*Inter Oslo Cricket Klubb
*Klemetsrud Cricket Klubb
*Oppsal Idrettsforening
*Sandnes Cricket Klubb
*Sinsen Cricket Club 2
*Strømsø Cricket Club

## Eksterne lenker
* Tabellene hos Norges Cricketforbund
* Kampplan &ndash; 2. divisjon hos Norges Cricketforbund
* Statistikk &ndash; 2. divisjon hos Norges Cricketforbund
Bedford Beagle

**Bedford Beagle** var en stasjonsvogn konvertering av Bedford HA sin varebil, som i seg selv var basert på Vauxhall Viva HA. Konverteringene ble foretatt av Martin Walter Ltd i Folkestone, Kent, som var mest kjent for sine Dormobile campingbiler basert på den større Bedford CA varebilen. Mens varebilene var veldig vanlige på den tiden, så var ikke Bedford Beagle så vanlig og det er veldig få igjen av dem i dag.

Bedford Beagle dannet grunnlaget for Roma, en campingbil designet av Martin Walter Ltd. Roma ble solgt både i en standard og en deluxe form (som mange engelske biler på den tiden), begge med plass til en dobbeltseng. En tredje seng, montert i det forhøyede taket, er en av deluxe versjonen av Roma.

Introdusert i 1964, originalt med en 1057&nbsp;cc motor, var Bedford Beagle en basisk bil, med trommel bremser på alle hjul, og minimalt med påkostet interiør. Senere, fra 1967, ble flere motor oppgraderinger tilbudt; (1159&nbsp;cc) og (1256&nbsp;cc), som gjorde at toppfarten gikk fra 116 km/t til 129 km/t, men i 1973 ble Bedford Beagle avviklet. Den ble mer eller mindre erstattet av Viva HC stasjonsvogn.

## Referanser
Taravai

**Taravai** er den nest største av Gambierøyene i Fransk Polynesia. Den ligger sørvest av Mangareva. Folketellingen i 2012 viste et innbyggertall på ni.

Picpuspatrene drev misjon på Gambierøyene og satte i gang kirkebygging der. Kirken Saint-Gabriel de Taravai ble fullført i 1868.

## Referanser
Glasvegas

**Glasvegas** er et skotsk rockeband fra Glasgow. Bandet består av James Allan (vokal), Rab Allan (gitar), Paul Donoghue (bass), og Jonna Löfgren (trommer). Bandet høstet gode kritikker for debutalbumet *[[Glasvegas (album)|Glasvegas]]* (2008) som solgte til platina. Samme album nådde andreplass på den britiske album-lista, ble nominert til Mercury Music Prize i 2009, og gjorde det svært godt både i Nord-Amerika og i Sverige. Knappe tre måneder etter at de slapp debutalbumet fikk de god kritikk for sin jule-EP *[[A Snowflake Fell (And It Felt Like A Kiss)]]*, som ble spilt inn i Transilvania. 

Fjerde april 2011 kom bandets andre album *[[Euphoric Heartbreak]]*, spilt inn i Santa Monica. Albumet nådde tiendeplass i Storbritannia og førsteplass i Sverige. Til tross for at også dette albumet høstet gode kritikker og anmeldelser, oppnådde det ikke like stor kommersiell suksess som førsteplata og noen måneder senere gikk bandet og deres daværende plateselskap, Sony Music, hver til sitt. 

Bandet har vært på to verdensturnèer, inkludert en tur til Kina, samt sju turneer i Nord-Amerika.

I juni 2013 annonserte bandet at de hadde signert med plateselskapet BMG. Bandets tredje album *[[Later...When the TV Turns To Static]]* kom i september 2013.  

## Eksterne lenker
* 
*
Va’a

**Va'a** er en polynesisk utriggerkano og derav betegnelsen på en idrett drevet med denne type farkost.

I Polynesia har utriggerkanoer vært benyttet både til lokaltrafikk, havgående reiser og i krigføring. Va'a er et polynesisk ord for kano: samoansk og tahitisk: va'a, tongansk og marquesisk: vaka, maori: waka, hawaiisk: wa'a.

Konkurranse med utriggerkano ble tatt opp på Hawaii fra 1870-årene og i 1908 ble det etablert to idrettslag for disiplinen. Idretten spredte seg til andre deler av Stillehavet og verden for øvrig. I 1981 samlet foreninger fra ulike land og områder seg i Det internasjonale va'a-forbundet. Føderasjonen arrangerer sprintverdensmesterskap annet hvert år.

Andre store internasjonale konkurranser er Molokai Hoe og Na Wahine O Ke Kai, begge på Hawaii, og Hawaiki Nui Va'a i Fransk Polynesia.

## Referanser


## Eksterne lenker
* Det internasjonale va'a-forbundet
Stephen Fretwell

**Stephen Fretwell** (født 10. november 1981 i Scunthorpe, Lincolnshire) er en engelsk låtskriver og sanger. Han startet sitt aller første band, *Label*, allerede i tenårene.

Fretwell forlot universitetet etter kun ett år studier, og han begynte å opptre på forskjellige lokale barer i Manchester-området. Fretwell publiserte flere selvfinansierte plater, før han signerte en platekontrakt med musikkstudioet Fiction Records. Hans første album ble publisert i november 2004. Den ble spilt inn i Abbey Road Studios, og havnet på 27.-plass på hitlistene i Storbritannia i august 2005. Hans sang «Play» fra albumet *Magpie* ble omtalt i filmen *[[The Joneses]]* fra 2009.

## Referanser


## Eksterne lenker
* 
* 
* 
*
Anne Enright

**Anne Enright** (født 11. oktober 1962 i Dublin) er en irsk forfatter som har publisert flere essays, noveller og  romaner. Romanen *The Gathering* ble tildelt Man Booker Prize i 2007. Bøker hennes tar ofte opp temaer rundt familieforhold, kjærlighet og sex, samt Irlands vanskelige fortid. Hun fikk en grad i engelsk og filosofi fra Trinity College Dublin. Enright begynte å skrive for alvor da hun fikk en elektrisk skrivemaskin til sin 21-årsdagen. Enright er gift med Martin Murphy, som er direktør for Pavilion Theatre i Dun Laoghaire, og de har to barn sammen. Enright er medlem av Fellow of the Royal Society of Literature. Hennes roman *The Gathering* vant i 2008 den irske Novel of the Year. 

## Referanser


## Eksterne lenker
* 
*
Saint-Philippe

**Saint-Philippe** er en kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *saint-philippois*.

## Geografi
Saint-Philippe ligger lengst sørøst på øya og har kystlinje mot Det indiske hav i sør og øst. Ellers grenser kommunen mot Saint-Joseph i vest og Sainte-Rose i nord.


Fil:Hôtel-de-ville-de-Saint-Philippe.JPG|Rådhuset i Saint-Philippe
Fil:Flower dsc00191.jpg|Plante fra hage med krydder- og parfymeplanter


## Befolkningsutvikling
***Antall innbyggere i kommunen Saint-Philippe***

## Referanser


## Eksterne lenker
* 
* Kommunedata INSEE
Sainte-Suzanne (Réunion)

**Sainte-Suzanne** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles *sainte-suzannois*.

## Geografi
Sainte-Suzanne ligger nord på øya og har kystlinje mot Det indiske hav i nord. Ellers grenser kommunen mot Saint-André, Sainte-Marie og Salazie.


Fil:Niagara falls (Reunion Island).jpg|Niagara-fossen i Sainte-Suzanne
Fil:GrandHazierEntree.jpg|Hovedbygningen på Grand Hazier
Fil:Réunion SainteSuzanne Lighthouse.JPG|Fyrlykt i Sainte-Suzanne


## Befolkningsutvikling
***Antall innbyggere i kommunen Sainte-Suzanne (Réunion)***

## Referanser


## Eksterne lenker
* 
* Kommunedata INSEE
Chung Dong-young

**Chung Dong-young** (hangul: , hanja: , romanisering: *Chǒng Tongyǒng*, revidert romanisering: *Jeong Dong-yeong*, født 27. juli 1953 i Sunchang) er en sørkoreansk liberal politiker. Han var Det demokratiske partiets kandidat ved presidentvalget i 2007, men tapte for Lee Myung-bak.

Chung satt to perioder i Sør-Koreas nasjonalforsamling 1996–2004 før han var minister for koreansk gjenforening under president Roh Moo-hyun 2004–2005. Chung var en sterk tilhenger av solskinnspolitikken, som etterhvert skapte folkelig misnøye med presidenten og regjeringen. Han var formann i Vårt åpne parti, forløperen til Det demokratiske partiet, fra januar til mai 2004 og fra februar til juni 2006. Høsten 2007 vant Chung partiets nominasjon med 44 % av stemmene i primærvalget, men tapte selve presidentvalget mot Lee Myung-bak med den største marginen siden demokratiseringen i 1987. Tapet ble i all hovedsak forklart med misnøyen med president Rohs skandaler og økonomiske politikk.

Han er katolikk, og har bachelorgrad i historie fra Seoul nasjonale universitet fra 1979 og mastergrad i journalistikk fra University of Wales fra 1987. Før han ble politiker, var Chung journalist og nyhetsanker i den politiske avdelingen i MBC 1978–1995. Fra 1989 fungerte han som korrespondent for MBC i Los Angeles. Som aktivist i en studentorganisasjon ble han i 1973 fengslet, mistenkt for planer om statskupp.

## Referanser


## Eksterne lenker
*
Netlight Consulting

**Netlight Consulting** er et konsulentfirma som driver med IT- og management. Selskapet ble grunnlagt i 1999 og sysselsetter idag drøyt 2000 konsulenter, fordelt over kontor i Stockholm, Oslo, München, Berlin, Frankfurt, København, Hamburg, Helsingfors, Zürich, Amsterdam og Köln.

## Virksomhet
Netlights virksomhetsområde strekker seg fra IT-managementtjenester som IT-governance og IT-strategi, til teknologitjenester som systemutvikling, webutvikling, apputvikling, infrastruktur, systemintegrasjon og virksomhetsetterretning. Selskapet retter seg mot kunder innenfor bransjene finans, telekom, spill, retail og media.

## Økonomi
Netlights totale omsetning gikk opp til 315 millioner SEK i 2011, hvor Netlight AS stod for 51,8 millioner NOK i omsetning. Norgeskontoret havnet også på listen over Gasellebedrifter i fire år på rad 2011-2014. 

## Referanser


## Eksterne lenker
* Offisielle nettsider
* Her er alle gasellene i Norge i 2012
Den syriske islamske frigjøringsfront

**Den syriske islamske frigjøringsfront** (arabisk: ), også kalt **Den syriske frigjøringsfront** (), er en koalisjon sunniislamistiske opprørsgrupper som siden grunnleggelsen i september 2012 har kjempet mot regimet til Baššār al-ʾAsad i borgerkrigen i Syria. I slutten av 2012 var den allerede en av de sterkeste væpnede koalisjonene i Syria, og inkluderte opptil halvparten av de væpnede opprørerne mot regimet. Ifølge sine egne anslag hadde koalisjonen i juni 2013 omtrent 40.000 medlemmer. 

## Referanser


## Eksterne lenker
*
Albert Bridge

**Albert Bridge** er en bro over Themsen i det sørvestlige London. Broen sto ferdig i 1873 og binder sammen området Battersea i sør med området Chelsea i nord. Nabobroene er Battersea Bridge i vest og Chelsea Bridge i øst. Albert Bridge er et landemerke i London, og en av byens flotteste broer. Broen ble fredet i 1975. 

## Bakgrunn
Broen er oppkalt etter prins Albert, som også hadde den opprinnelige ideen om en bro på dette stedet.  I 1842 foreslo *the Commissioners for Woods and Forests* å bygge ut elvebredden ved Chelsea, for å frigjøre land og gi grunnlag for et mer effektivt veinett. En ny elvebredd kunne også brukes for byggingen av en bro. I 1864 vedtok Parlamentet at det skulle bygges en bro, men byggingen startet først i 1870. Tre år senere åpnet broen, som det hadde kostet 200 000 pund å bygge. Arkitekt var Rowland Mason Ordish, som også var involvert i utformingen av Royal Albert Hall og St. Pancras jernbanestasjon, begge i London. Broen ble bygget som en skråkabelbro med to par pilarer hvilende på sylindre av støpejern fylt med betong. Etter hvert viste det seg at konstruksjonen ikke tålte tidens tann veldig godt, og broen ble senere modifisert og forsterket.

## 1800- og 1900-tallet
I 1878 ble broen kjøpt av the Metropolitan Board of Works, som umiddelbart undersøkte broens tilstand. Flere feil ble funnet, og i løpet av det neste tiåret ble flere utbedringer gjort. Selv etter utbedringene måtte det innføres en vektgrense på fem tonn. Broen var blitt kjent som *the Trembling Lady*, siden den gynget når soldater marsjerte over den. På 1950-tallet ønsket *[[London fylkesting|London County Council]]* (LCC) å rive broen, og erstatte den med en bredere bro. Store protester, blant annet fra poeten og forfatteren John Betjeman, førte til at LCC skrinla planene om en ny bro.
På 1970-tallet var broen blitt så skjør at det måtte innføres en vektgrense på to tonn. LCC ønsket også å stenge broen for biltrafikk, og bare tillate fotgjengere og syklister på broen. Etter hvert ble forslaget forlatt, også denne gang på grunn av store protester. Den nye vektgrensen ble imidlertid stående. Omtrent samtidig bygde LCC to nye pilarer midt på broen, slik at den i dag hviler på tre par pilarer. På 1990-tallet fikk broen ny farge og den ble utstyrt med et prisvinnende lyssystem bestående av 4 000 halogenlyspærer.

## 2000-tallet
Etter hvert viste det seg at vektgrensen på to tonn ikke ble respektert, og sommeren 2006 ble broen delvis stengt for restaureringsarbeider. I 2008 ble broen vurdert med tanke på fremtidige restaureringer og fremtidig bruk. I februar 2010 ble broen stengt for en planlagt periode på 18 måneder på grunn av restaureringsarbeider.
Høsten 2010 ble det igangsatt omfattende restaureringsarbeider på broen. I desember 2011 gjenåpnet broen for biltrafikk, etter en toårs restaureringsperiode. Kostnadene var 7.2 millioner pund.

## Se også
* Liste over broer i London

## Litteratur
Cookson, Brian: Crossing the River. The History of London's Thames River Bridges from Richmond to the Tower (2006)
Roberts, Chris: Cross River Traffic. A History of London's Bridges (2005)

## Referanser
Vindspill

**Vindspill** er en form for klokkespill, Idiofon, konstruert av hengende sylindre, stenger, bjeller eller andre gjenstander, ofte laget av metall eller tre. Vindspill henges gjerne utenfor en bygning eller bolig, som et visuell og auditivt ornament, og er ment å spille etter bevegelser laget av vinden. Lydene lages av en kule, eller gjenstand som henger i midten av sylindrene. Nederst på samme tråd som kulen er det montert en plate, en vindfanger, egnet for å bli satt i bevegelse av vinden.

For mange er vindspill kun for pynt. For andre har spillene, og tonene de avgir, betydning i retning av drømmefangere. Slike eksempler finnes også innen feng shui og wicca der vindspillene er trodd å gi positiv energi, eller stoppe negativ energi. De henges derfor gjerne utenfor inngangen til et bolig.

## Kilder
* British Museum: ''Bronze phallic wind chime (tintinabulum)''
Petite-Île

**Petite-Île** er en kommune i det franske oversjøiske departementet og regionen Réunion på øya med samme navn i Det indiske hav.

## Geografi
Petite-Île ligger sør på øya og har kystlinje mot Det indiske hav i sør. Kommunen har fått navn etter en liten øy rett utenfor kysten. Ellers grenser kommunen mot Saint-Joseph i øst og Saint-Pierre i vest.


Fil:SugarCaneFields ReunionIsland.jpg|Jordbrukslandskap med sukkerrør
Fil:Réunion PetiteIle BasalticCliffs PalagoniteInterLayers.JPG|Basaltklipper
Fil:Pique-nique creole.jpg|


## Referanser


## Eksterne lenker
* 
* Kommunedata INSEE
Georg Rhau

**Georg Rhau** (også **Rhaw**, født 1488 i Eisfeld, død 6. august 1548 i Wittenberg) var en tysk komponist, trykker og thomaskantor. 

Etter studier i Erfurt og Wittenberg, var han fra 1518 til 1520 thomaskantor i Leipzig. På grunn av sin reformasjonsvennlige holdning måtte han oppgi vervet, og ble skolemester i Eisleben og Hildburghausen. Mot slutten av 1522 slo han seg ned i Wittenberg der han drev som bok- og musikkforlegger. I 1525 grunnla han et boktrykkeri som han drev til sin død.

Rhau gav ut to musikklærebøker for bruk i skolen (1518 og 1520) og ti store samlinger av samtidens komponister, som Heinrich Finck, Thomas Stoltzer, Balthasar Resinarius, Simon Cellarius, Sixt Dietrich, Arnold von Bruck og Ludwig Senfl.

Med sine publikasjoner bidro Georg Rhau til utbredelsen av den lutherske tro, og hans musikkpublikasjoner er de viktigste kildene til de musikalske ideene og intensjonene i kretsen rundt Martin Luther.

## Referanser


## Litteratur
*
* Martin Petzoldt: *Die Thomasorganisten zu Leipzig*, i Christian Wolff (red.): *Die Orgeln der [[Thomaskirche]] zu Leipzig*, Evangelische Verlagsanstalt, Leipzig 2012, s. 95–137 (S. 95), .

## Eksterne lenker
* 
*
Terje Nilssen

**Terje Nikolai Svenning Nilssen** (født 10. oktober 1913 i Kiberg, død 4. desember 1996 i Varangerbotn) var en norsk forfatter.

Romanen *Nord i grenseland* fra 1951 hadde andre verdenskrig som tema. Denne tematikken, sammen med forbindelsene til Sovjetunionen under krigen, ble behandlet i andre av hans verk. Han skrev også en biografi om Ellisif Wessel. Nilsen var blant de første som i etterkrigstiden tok i bruk nordnorsk dialekt i skjønnlitteratur.

## Bibliografi
* *Nord i grenseland* - 1951 (roman) 
* *Ellisif Wessel en himmelstormer*  - 1974 (biografi) 
* *Spillere*  - 1975 (roman) 
* *Holmen min* - 1976 (småhistorier) 
* *Klokkene i Boris Kleb* - 1979 (roman om Ellisif Wessel) 
* *Nord i Havet* - 1981 (roman) 
* *Den røde natten* - 1989 (roman) 
* *Polarvind* - 1995 (roman)

## Referanser
L’Étang-Salé

**L'Étang-Salé** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *étang-saléens* eller *dominicains*.

## Geografi
L'Étang-Salé ligger sørvest på øya og har kystlinje mot Det indiske hav i sørvest. Ellers grenser kommunen mot Avirons og Saint-Louis henholdsvis i vest og i øst.


Fil:Brisants Etang-sale.jpg|Surfer utenfor L'Étang-Salé
Fil:Étang-salé-les-bains-plage.jpg|Fra stranda
Fil:Pithecellobium dulce tree.JPG|


## Referanser


## Eksterne lenker
* 
* Kommunedata INSEE
Drømmefanger

En **drømmefanger** er et ornament med opphav fra amerikanske urfolks mytologi. Gjenstandene blir hengt opp ved siden av sengen og er ment å fange vonde drømmer og mareritt. De tidligst kjente drømmefangerne ble omtalt i 1929 hos ojibwa-stammen i USA. Drømmefangere har siden spredd seg til store deler av verden, både som pynt og i forbindelse med overtro.

## Referanser


## Eksterne lenker
*  What dreamcatcher's really mean and the story behind their origin av Symbol Sage på YouTube
Revolt (andre betydninger)

En revolusjon eller **revolt** (av latin *revolutio*, *omveltning*) er en fundamental, akselererende endring og knyttes ofte til samfunnsendringer og regimeskifte.

Revolt har flere betydninger:

* Revolt var et norsk ungsosialistisk blad i perioden 1914–1926
* Revolt er den svenske tittelen på den norske filmen Sønner av Norge (2011)
* Radio Revolt er en radiostasjon drevet av studenter i Trondheim
* Re-Volt er et videospill med radiostyrte biler som tema
* ReVolt Technology AS var et norsk firma etablert i 2004 med utspring i SINTEF som meldte oppbud i 2012
Kristian Gerhard Jebsen

**Kristian Gerhard Jebsen** (født 23. januar 1927 i Bergen, Norge, død 19. februar 2004 i London, Storbritannia) var en norsk skipsreder.

Jebsen ble i 1953 ansatt i familiebedriften Kristian Jebsens Rederi, hvor han også ble styremedlem i 1957. Etter en uenighet med sin far, Kristian Jebsen, og sin bror, Atle Jebsen, stiftet han i 1967 det nye selskapet Kristian Gerhard Jebsens Skipsrederi. I 1968 grunnla han i samarbeid med tre andre selskap den internasjonale rederipoolen Gearbulk.

## Privatliv
Kristian Gerhard Jebsen var sønn av skipsreder Kristian Jebsen (1901&ndash;1967) og Sissi Kjerland (1904&ndash;1993), og bror til Atle Jebsen. Kristian Gerhard Jebsen giftet seg i 1953, med Aud Munkeberg (f. 1931).

Jebsen fullførte videregående utdanning i 1944 og jobbet ved Nortraship i London til 1946. Han studerte så til siviløkonom ved Columbia University, og jobbet som skipsmegler i New York, Paris og London fram til han ble ansatt i Kristian Jebsens Rederi i 1953.

Jebsen ble boende i Norge fram til 1993. Da flyttet han til Storbritannia, hvor han ble boende resten av sitt liv. Han er begravet på Storetveit, Bergen.

## Se også
*Kristian Gerhard Jebsen Skipsrederi AS
*Stiftelsen Kristian Gerhard Jebsen

## Referanser
La Plaine-des-Palmistes

**La Plaine-des-Palmistes** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *palmiplainois*.

## Geografi
La Plaine-des-Palmistes ligger i innlandet på den sørlige delen av øya og er en av fem kommuner som ikke har kystlinje mot Det indiske hav. Ellers grenser kommunen mot Saint-Benoît, Sainte-Rose og Le Tampon.


Fil:Plaine-palmistes-Biberon.jpg|Fossefall
Fil:Ppalmistes2.jpg|Utsikt fra Col de Bellevue
Fil:Reunion PetitePlaine.JPG|Jordbrukslandskap


## Befolkningsutvikling
***Antall innbyggere i kommunen La Plaine-des-Palmistes***

## Referanser


## Eksterne lenker
* 
* Kommunedata INSEE
Salve (navn)

**Salve** er et sjeldent norsk mannsnavn med norrøn opprinnelse. *Salve* er også et gammelsvensk navn med samme opprinnelse.

## Etymologi
*Salve* er dannet som en norsk og gammelsvensk form av det norrøne navnet *Salvi*, en variant av *Sǫlvi*. Dette navnet kan være sammensatt av leddene *salr*, «sal» eller *sól*, «sol» og *vé*, «hjem, tempel, helligdom» eller «hengiven, dedikert» eller *vīgja*, «innvie». Navnet *Sǫlvi* kan også være en variant av **Sǫlvér*, som har samme førsteledd, men med andre ledd dannet av *vér*, «kriger» eller «prest». **Sǫlvér* kan også være dannet direkte av *sǫlr*, «gul, blek».

Navnet kan også være dannet av den latinske hilsningsfrasen *salve*, «hei, velkommen, farvel».

## Varianter av navnet
*Salvig*, *Solve*, *Såve* og *Såvi* er norske varianter av navnet. *Salmine* og *Salvine* er kvinneformer av *Salve*. *Salse* var en gammelsvensk variant av *Salve*.

Andre navn som har samme norrøne opprinnelse som *Salve* er: *Sylve*, *[[Sølve]]*, svenske *Sölve*, det islandske mannsnavnet *Sölvi* og det færøyske mannsnavnet *[[Sølvi]]*.

## Utbredelse
*Salve* var et vanlig navn i Norge på 1800-tallet. *Salve* er i nyere tid kjent brukt i Sverige fra 1905.

*Salve* hadde fram til 2014 norsk navnedag 20. juni.

Navnet er i dag nokså sjeldent i Norge og svært lite brukt i Sverige.

|}

I folketellingen i 1801 var det 583 menn med navnet, de fleste i Møre og Romsdal. I 1900 var det 618 menn med navnet, de fleste i Aust-Agder og Vest-Agder.

*Salve* har norsk navnedag 20. juni og uoffisiell svensk navnedag 23. april.

## Kjente personer med navnet
Personene i listen er ordnet kronologisk etter fødselsår.
* Salve Johannessen Kallevig (1732&ndash;1794), norsk forretningsmann
* Salve Staubo (1900&ndash;1989), norsk sivilingeniør kjent som sambandssjef i Milorg
* Salve Austenå (f. 1927), norsk folkemusiker

## Referanser


## Eksterne lenker
Bras-Panon

**Bras-Panon** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *panonnais*.

## Geografi
Bras-Panon ligger litt nordøst på øya og har kystlinje mot Det indiske hav i nordøst. Ellers grenser kommunen mot Saint-André, Saint-Benoît og Salazie.


Fil:Vanilla fragrans 3.jpg|Vaniljeproduksjon er en viktig del av økonomien
Fil:Trou-de-Fer.jpg|Området har imponerende fossefall og raviner
Fil:Bichiques-Rivière-des-Roches.JPG|Elva Roches


## Befolkningsutvikling
***Antall innbyggere i kommunen Bras-Panon***

## Referanser


## Eksterne lenker
* 
* Kommunedata INSEE
Dr. Oscar Olsens pris til fremme av norsk rusmiddelforskning

**Dr. Oscar Olsens pris til fremme av norsk rusmiddelforskning** ble opprettet i 1994 og bærer navnet til overlege Oscar Olsen. Prisen deles ut årlig i Kristiansand av Stiftelsen Dr. Oscar Olsen fond. Prisen går til en forsker eller kliniker som har gjort en stor innsats innen alkohol- og narkotikaforskning. Tanken er å stimulere og premiere norsk og nordisk rusmiddelmedisinsk forskning og fremtidsrettet klinisk arbeid.

## Prisvinnere
Den første Oscar Olsen-prisen ble gitt til professor Jørg Mørland (1994). Andre prisvinnere er psykologspesialist Frid A. Hansen (1999) professor Helge Waal (2001), overlege Øistein Kristensen (2004), Sverre Nesvåg (2010), Edle Ravndal (2014), John Kåre Vederhus (2018).

## Referanser
Øistein Kristensen

**Øistein Kristensen** (født 1945) er en norsk overlege i psykiatri og forsker innenfor rusmiddelavhengighet. Kristensen er utdannet ved Universitetet i Oslo og er tilknyttet avdeling for rus- og avhengighetsbehandling ved Sørlandet sykehus.

## Utmerkelser
Kristensen har mottatt flere utmerkelser for sin innsats innen rusmiddelfeltet. I 2004 mottok han Dr. Oscar Olsens pris til fremme av norsk rusmiddelforskning. I 2011 mottok han Nasjonalt fagråds pris for godt rusfaglig arbeid. Han mottok «Ut av tåka»-prisen i 2015 for sin innsats på rusmiddelfeltet.

Kristensen ble i 2013 utnevnt til ridder av 1. klasse av St. Olavs Orden for sin «innsats innen rusmiddelfeltet».

## Referanser
Jørn Rolfsen

**Jørn Rolfsen** (født 3. september 1964) er direktør i Landbruksdirektoratet fra 2014. Han var tidligere landbrukssjef i Skaun kommune. Han har jobbet i Landbruks- og matdepartementet og hatt ulike stillinger i SLF.

Rolfsen er utdannet landbruksøkonom fra Norges landbrukshøgskole i 1991

## Referanser
Ottar Nygård

**Ottar Nygård** (født 24. april 1951) er en norsk lokalpolitiker. Han var ordfører i Selje kommune fra 2011 til 2015. Han representerte Tverrpolitisk liste. Ved ordførervalget i 2011 blei han støtta av Kristelig Folkeparti og Senterpartiet. Han hadde før dette vært medlem av kommunestyret i 24 år for Arbeiderpartiet.

Før han ble ordfører var Nygård anleggsleder i Mesta,

## Referanser
Sigurd Hille

**Sigurd Kolstrup Hille** (født 6. mai 1950 i Bergen) er en norsk politiker (H) og forretningsmann i avisbransjen.

Hille er cand.jur. fra Universitetet i Bergen fra 1977. Han har vært daglig leder for flere lokalaviser i Hordaland, deriblant *[[Askøyværingen]]*, *[[Bygdanytt]]*, *[[Strilen]]* og *[[VestNytt]]*. Senere har Hille vært daglig leder i Avis Consult AS. Hille var medlem av hovedstyret i NHO 1994–2007, medlem av arbeidsutvalget 1999–2003 og formann i NHO Hordaland 2003–2007. Hille har også vært formann i Mediebedriftenes Landsforening.

Hille var medlem av Hordaland fylkesting 1976–1991 og medlem av fylkesutvalget 1980–1983. I 2006 ble Hille nestleder i styret i Helse Bergen. Han var innvalgt på Stortinget fra Hordaland i perioden 2013–2017. Han satt i Stortingets finanskomité.

Hille-familien har drevet Tøsse mølle på Osterøy i flere generasjoner. Oldefaren Wollert Ludvig Hille var også stortingsrepresentant. Dennes bror Arnoldus Hille var biskop, mens en annen bror, Lars Mathias Hille, var jernbaneingeniør og byggeleder på Vossebanen.

Sigurd Hille giftet seg i 2015 med stortingsrepresentant Torill Eidsheim.

## Referanser


## Eksterne lenker
* 
*
Christian Michelsens barnehjem

**Christian Michelsens barnehjem**, også kalt Mobergslien barnehjem, var et fylkeskommunalt barnehjem opprettet i 1930 i Os, utenfor Bergen. Barnehjemmet skulle huse tuberkulosetruede eller tuberkulosesmittede barn i Hordaland, men andre barn fikk også plass ved institusjonen. Hordaland fylkeskommune sto som eier, men i styret satt også representanter fra Fana tuberkuloseforening. Da behovet for eget barnehjem for tuberkulosetruede ikke lenger var til stede, gikk man over til ordinær barnehjemsdrift på eiendommen. Barnehjemmet ble nedlagt i 1993.

## Historie
I 1929 fikk Hordaland fylkeskommune et gavebrev på eiendommene Mobergslien og Indre Thuen i Os, fra styret for Christian Michelsens dødsbo. Christian Michelsen hadde fra 1916 brukt det som sommersted. Eiendommen, som hadde benevnelsen gnr. 50 bnr. 24 og 36, hadde et samlet areal på 34 dekar.

I begynnelsen var det plass til 35 beboere, fra spedbarnsalder til de var 18 år. Da barnehjemmet ble nedlagt i 1993 var antallet barn redusert til 16. De siste tuberkuloserammede barna ble innlagt på 60-tallet.

Fra 1931 fikk barnepleie-elever praktisk undervisning ved barnehjemmet. Fra 1946 ble det også gitt teoretisk opplæring ved hjemmet. Denne skoledriften hadde felles administrasjon fram til 1977, da skolen ble lagt under Os gymnas.

Gaven fra Christian Michelsen hadde som betingelse at det skulle opprettes barnehjem for tuberkulosetruede barn, på eiendommen, og dersom det ikke lenger var slike behov tilstede og salg ble en løsning, skulle kjøpesummen anvendes til beslektede øyemed.

## Arkivmaterialet

Arkiv etter Christian Michelsens barnehjem oppbevares ved Hordaland fylkesarkiv. Fylkesarkivet oppbevarer også materiale etter barnepleieskolen. Barnevernet i Bergen sendte barn til denne institusjonen. I de kommunale arkivene oppbevart ved Bergen byarkiv kan det derfor finnes opplysninger om vedtak om plassering av barn, for eksempel i arkiver etter barnevernsnemnder og sosialkontor. Foto fra barnehjemmet finnes i arkiv etter Hansa bryggeri AS, oppbevart ved Bergen byarkiv.

## Eksterne lenker
* Christian Michelsens barnehjem - oppslagsverket oVe, artikkel av  Åsta Vadset, Bergen Byarkiv.
De osmanske krigene i Europa

**De osmanske krigene i Europa**, også kalt **Tyrkerkrigene** var en rekke militære konflikter i Sentral-Europa og Sørøst-Europa, særlig Balkan og Middelhavet mellom Det osmanske rike og ulike europeiske stater.

De ble innledet med konflikter med Østromerriket fra 1265 og fram til dettes fall i 1453, og fortsatte med kriger mot Bulgaria i tiden fra rundt 1340 til 1396 og mot Serbia fra 1371, mot Kroatia fra 1443 da Det osmanske rike underla seg Balkan, blant annet gjennom slaget ved Kosovosletta i 1389. Videre spredte krigene seg til Ungarn fra 1366 til 1526. I årene 1463 til 1503 ble det også utkjempet kriger mot Venezia og særlig deres besittelser i Egeerhavet og i dagens Hellas. 

Den osmanske ekspansjonen ble stoppet etter at det osmanske strykene måtte trekke seg tilbake fra beleiringen av Wien 27. september til 15. oktober 1529 og gikk her over til De osmansk-habsburgske krigene fram til 1791. Krigene spredte seg til Sentral-Europa, hvor de europeiske statene i 1684 etablerte Den hellige liga for å møte osmanene i Den store tyrkiske krig hvor Den hellige liga blant annet vant en avgjørende seier i slaget ved Wien i 1683. Senere ble den osmanske kontrollen over Balkan svekket ved det første serbiske opprøret (1804 til 1813) og det andre serbiske opprøret (1815 til 1817) og Den greske selvstendighetskrigen i årene 1820 til 1822, kombinert med flere kriger med Russland og Polen. Krigene nådde sin avslutning med det osmanske nederlaget i første verdenskrig og freden i Sèvres.

## Oversikt

## Se også
*Liste over kriger Tyrkia har deltatt i
3. divisjon cricket for menn

**3. divisjon cricket for menn** er den fjerde-øverste divisjonen for menn innen lagsporten cricket i Norge.

Vinneren av serien rykker opp til 2. divisjon cricket for menn.

## Lagene ([[3. divisjon cricket for menn 2013|2013]])
*Asker Cricket Klubb
*Fossum Cricket Klubb
*Haugenstua 08 Cricket Klubb
*Haugerud Tigers Cricket Klubb
*Hersleb Cricket Klubb
*Kolsås Cricket Club 2
*Mortensrud Cricket Klubb
*Nation Cricket Klubb 2
*Ullensaker Cricket Klubb
*Vålerenga Cricket Klubb
*Øst Cricket Klubb

## Eksterne lenker
* Tabellene hos Norges Cricketforbund
* Kampplan &ndash; 3. divisjon hos Norges Cricketforbund
* Statistikk &ndash; 3. divisjon hos Norges Cricketforbund
4. divisjon cricket for menn

**4. divisjon cricket for menn** er den femte-øverste divisjonen for menn innen lagsporten cricket i Norge.

Vinneren av serien rykker opp til 3. divisjon cricket for menn.

## Lagene ([[4. divisjon cricket for menn 2013|2013]])
*Bislett Ducks Cricket Klubb
*Drammen United Cricket Klubb
*Fjord Cricket Club 2
*Furuset Cricket Klubb
*Lindeberg Cricket Klubb
*Minhaj Cricket Klubb 2
*NTNUI
*Sandefjord Cricket Klubb
*Stavanger Cricket Klubb
*Storo Cricket Klubb
*Strømsø Cricket Club 2
*Tromsø Cricket Club
*United Cricket Club 2
*Veritas Cricket Klubb

## Eksterne lenker
* Tabellene hos Norges Cricketforbund
* Kampplan &ndash; 4. divisjon hos Norges Cricketforbund
* Statistikk &ndash; 4. divisjon hos Norges Cricketforbund
Fjord Cricket Club

**Fjord Cricket Club** (stiftet i september 2007) er en cricketklubb fra Oslo, som i 2013 spiller i 1 divisjon og 3 divisjon cricket for menn.

Klubben ble startet av indiske immigranter i september 2007, og startet med seriespill i 2008.

## Eksterne lenker
* 
* Fjord Cricket Klubb hos Norges Cricketforbund.
Richard John Terrile

**Richard John Terrile** (født 22. mars 1951 i New York) er en amerikansk astronom. Han var ansatt i Voyagerprogrammet, og oppdaget flere av månene
til planetene Saturn, Uranus og Pluto. Han arbeider for NASAs Jet Propulsion Laboratory.

## Referanser
Bradford A. Smith

**Bradford A. Smith** (født 22. september 1931, død 3. juli 2018) var en amerikansk astronom og assosiert medlem av Den internasjonale astronomiske union. Han var ansatt i Voyagerprogrammet, og oppdaget blant annet Uranusmånen Bianca den 23. januar 1986.

## Referanser